PARLAMENTUL ROMÂNIEI

  Comisia pentru agricultură, silvicultură, industrie alimentară şi servicii  specifice
             Bucureşti, 08.09.2004

              Nr.24/324

 R A P O R T 
asupra propunerii legislative privind stimularea constituirii şi sprijinirea activităţii formelor asociative de exploatare şi gospodărire agricole, zootehnice şi silvice  


Comisia pentru agricultură, silvicultură, industrie alimentară şi servicii specifice a fost sesizată în fond spre dezbatere cu propunerea legislativă privind stimularea constituirii şi sprijinirea activităţii formelor asociative de exploatare şi gospodărire agricole, zootehnice şi silvice, transmisă cu adresa nr.407 din 22 septembrie 2003.


La întocmirea raportului, Comisia a avut în vedere avizul Consiliului Legislativ nr.1261/01.09.2003.


Propunerea legislativă are ca obiect de reglementare stimularea constituirii şi sprijinirea activităţii formelor asociative de exploatare şi gospodărire agricolă, zootehnică şi silvică.

Propunerea legislativă privind stimularea constituirii şi sprijinirea activităţii formelor asociative de exploatare şi gospodărire agricole, zootehnice şi silvice face parte din categoria legilor ordinare, potrivit prevederilor art.73 din Constituţie României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Gheorghe Predilă – consilier în cadrul Ministerul Agriculturii, Pădurilor şi Dezvoltării Rurale.

La lucrările comisiei au fost prezenţi 30 de deputaţi, membri ai comisiei.

Propunerea legislativă a fost respinsă, cu trei voturi împotrivă, în şedinţa din 08.09.2004.


În urma dezbaterii, Comisia propune respingerea iniţiativei legislative pentru următorul considerent:

1. Reglementările cuprinse în propunerea legislativă au fost amendate şi preluate în proiectul Legii cooperaţiei agricole, votat de Camera Deputaţilor.

       PREŞEDINTE,



      SECRETAR,

       Ioan BÂLDEA      


      Alexandru PEREŞ

Întocmit:   Consilier Anton Păştinaru

